એટલે માણસે વ્યક્તિના કે સમષ્ટિના ભવિષ્યને અંધકારનો મહાસાગર કલ્પી લેવાની જરૃર નથી. તેની જિંદગીના પ્રત્યેક દિવસના ગર્ભમાં કંઈક પડેલું છે એટલે એણે દરેક દિવસને વિજયની ભરપૂર શક્યતાઓનું એક પાનું સમજીને આ રમત રમવાની છે. આ રમતમાં જીત મળે કે હાર મળે- આ રમતની જ એક મઝા છે. એટલે તો આપણા રાષ્ટ્રીય શાયર અને સમર્થ સાહિત્યકાર સ્વ. ઝવેરચંદ મેઘાણીએ ગાયું કે ‘હસતાં મુખે સહેતાં જઈશું પ્રારબ્ધના પરિહાસ!’